# Esther Teijeiro

Esther Teijeiro Lemos (Nogueira de Miño, Chantada, Lugo, 1936) galiziar mahastizaina da. 1987an Ribeira Sacra JDn izena eman zuen lehen pertsona izan zen. Galizian ardo ekologikoa egiten ere lehenengoa, 2000. urtean.

## Biografia

Esther Teijeiro Lemos, Nogueira de Miñon jaio eta hazi zen, Lugoko probintziako Chantada udalerriko parrokian. Gurasoek eta aitona-amonek mahastiak lantzen zituzten, eta bera beti egon zen haiekin lotuta. Umezurtz geratu zen 15 urte zituela.
1987an Chantada udalerrian kokatutako familia upategia, Diego de Lemos izenekoa, (bere aitonaren omenez), Ribeira Sacra JDn izena eman zuen lehena izan zen.Ekologista senak eraginda eta bere gurasoek lurrean herbizidarik eta intsektizidarik ez zutela erabiltzen gogoratuz, 2000. urtean, 64 urterekin, Galiziako ardo ekologikoaren lehen upategia sortu zuen Teijeirok. Nekazaritza ekologikoa ez zegoen orduan bere hiztegian. Berak "osasuntsu" ekoiztea deitzen zion. Teijeirok uste osoa zuen egiten zuen horretan, baina oso gogorra izan zen, inork ez zuelako berarengan sinesten, eta isekak, burokrazia, zailtasun teknikoak eta matxismoa gainditu behar izan zituen.
Teijeiro izan zen bere ardoa botilaratzen lehena, gainerakoek soltean saltzen zutenean. Upategiak 10.000 eta 13.000 ardo beltz botila inguru ekoizten ditu, eta godello eta treixadura zuriak kimikarik eta makineriarik gabeko mahastietan. Galiziako nekazaritza ekologikoaren zigilua lortu zuen lehen enpresaburua izan zen, bere ardo eta gerezietarako.
2017ko otsailean, Jesús Calleja abenturazalearen Volando voy saioak Ribeira Sacra izan zuen ardatz, mahastietako lana ezagutzeko, eta Teijeiroren mahastien erdian begiratoki bat azaldu zen.

## Sariak eta aitortzak

* 2001 Mendiko ardoen X. Nazioarteko lehiaketako saria, Ribeira Sacra JD ardoagatik.
* 2003 Galiziako Xuntaren zilarrezko domina ardo beltzari.
* 2003 Galiziako Xuntaren brontzezko domina ardo zuriari.
* 2003 Galizian emititu zen ardo ekologikoaren lehen zigilua jaso zuen.
* 2005 Galiziako Xuntaren saria Landa Muller Ekintzaileari.
* 2006 Galiziako JD duten ardoei buruzko Palabras da Terra liburuan sartu zen.
* 2018 Galego do Viño Institutuaren "Viñolvidable" Ohorezko Magnum Saria 2018, Galiziako ardoaren sektorean emakumeak duen rolaren alde egindako lanagatik.
* 2019 Lugoko Mulleres Enpresaburuen Elkartearen Son Muller sariak jaso zuen, bere enpresa ibilbide luzeagatik (Aelu)

## Erreferentziak

* ↑ (Gaztelaniaz) Vizoso, Sonia. (2020-03-22). «Se burlaron de Esther. No sabían que era una pionera del vino ecológico» El País ISSN 1134-6582. (Noiz kontsultatua: 2020-03-26).
* ↑ «Esther Teijeiro, adegueira en Ribeira Sacra: "Cando unha cre en algo e loita por iso, tanto ten o que digan os demais” - Sindicato Labrego Galego» www.sindicatolabrego.com (Noiz kontsultatua: 2020-03-26).
* ↑ (Gaztelaniaz) «El vino ecológico reivindica su espacio» La Voz de Galicia 2020-01-27 (Noiz kontsultatua: 2020-03-26).
* ↑ (Gaztelaniaz) «Una emprendedora entre viñas» La Voz de Galicia 2005-07-30 (Noiz kontsultatua: 2020-03-26).
* ↑ «Chantada produce el 80 por ciento de las cerezas ecológicas de toda Galicia» www.elprogreso.es (Noiz kontsultatua: 2020-03-26).
* ↑ Basasoain, Rosa. (2007). La riqueza y la deversidad de la agricultura familiar. Entrevista a Esther Teijeiro ISBN https://www.miteco.gob.es/ministerio/pags/Biblioteca/Revistas/pdf_Ferti%2FFerti_2007_27_9_11.pdf..
* ↑ (Gaztelaniaz) «‘Volando voy’ viaja a la Ribeira Sacra para conocer el trabajo de sus viticultores» cuatro 2017-02-07 (Noiz kontsultatua: 2020-03-26).
* ↑ https://www.vinetur.com/2018112448905/elisabet-castro-recibe-el-premio-magnum-al-mejor-sumiller-de-galicia-y-esther-teijeiro-el-magnum-honorifico.htm. .
* ↑ (Gaztelaniaz) Lugo, El Progreso de. (2019-12-14). «Homenaje al empoderamiento femenino» El Progreso de Lugo (Noiz kontsultatua: 2020-03-26).

## Kanpo estekak

* Adegas e viñedos Diego de Lemos
* Datuak: Q88363801